
   РЕПУБЛИКА БЪЛГАРИЯ

   Министерство на околната среда и водите
  РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ПЛОВДИВ
РЕШЕНИЕ

На основание чл. 78, ал. 10 във връзка с чл. 35, ал. 3 от Закона за управление на отпадъците (ЗУО) и във връзка със заявление № УО-1775-1 от 14.11.2025 г. 

РЕГИСТРИРАМ И ИЗДАВАМ

РЕГИСТРАЦИОНЕН ДОКУМЕНТ
№ 09-РД-1017-00  от 19.11.2025г.

на 
„МПЛАСТ“ ООД

І. Да извършва дейности по третиране на отпадъци на следните площадки:

1. Площадка № 1:
1.1 С местонахождение: гр. Пловдив, община Пловдив, област Пловдив, ж.к. Тракия, ул. Асеновградско шосе № 3, с площ 648 кв.м, в част от промишлена сграда с идентификатор 56784.540.1074.1, находяща се в ПИ  56784.540.1074
1.2 Вид (код и наименование), количество, произход на отпадъците и дейности по третиране:
	№
	Вид на отпадъка 
	Дейности,
кодове 


	Количество

(тон/год.)
	Произход

	
	Код
	Наименование
	
	
	

	
	1
	2
	3
	4
	5


	1
	07 02 13
	Отпадъци от пластмаси
	R3-Рециклиране/възстановяване на органични вещества, които не са използвани като разтворители;

R12 – Размяна на отпадъци за подлагане на някоя от дейностите с кодове R 1 - R 11 /предварителна обработка – сортиране, раздробяване, смилане/;

R13- Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им);
	700
	от юридически лица 

	2
	12 01 05
	Стърготини, стружки и изрезки от пластмаси
	R3-Рециклиране/възстановяване на органични вещества, които не са използвани като разтворители;

R12 – Размяна на отпадъци за подлагане на някоя от дейностите с кодове R 1 - R 11 /предварителна обработка – сортиране, раздробяване, смилане/;

R13- Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им);
	700
	от юридически лица 

	3
	19 12 04
	Пластмаса и каучук
	R3-Рециклиране/възстановяване на органични вещества, които не са използвани като разтворители;

R12 – Размяна на отпадъци за подлагане на някоя от дейностите с кодове R 1 - R 11 /предварителна обработка – сортиране, раздробяване, смилане/;

R13- Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им);
	200
	от юридически лица 


II. Mетоди и технологии за третиране на отпадъците по видове дейности, вид и капацитет на съоръженията.
На територията на цеха да се извършват дейности по:

сортиране; разделяне; прегрупиране; преопаковане; раздробяване; смилане; екструдиране; рязане; охлаждане и сушене на неопасни отпадъци с код: 070213; 120105 и 191204 с общ капацитет 1 600 т./год., при едносменен режим на работа.

Дейностите по третиране на неопасни  пластмасовите отпадъци да са следните:

R 12- Размяна на отпадъци за подлагане на някоя от дейностите с кодове R 1 - R 11
Сортиране, разделяне, прегрупиране на отпадъчния материал: операциите обхващат всички постъпили на площадката пластмасови отпадъци, включително и тези преминали веднъж през процес на механично третиране. Да се извършват ръчно от квалифициран персонал и целят разделянето им в зависимост от техния произход, вид, състав и свойства, което да  улесни  и подготовката им за по-нататъшното рециклиране и/или оползотворяване. В повечето случаи опаковката включва насипване на материала в кашони и разполагането им по стелажи за по лесно складиране и недопускане на евентуално разпиляване.

Смилане на отпадъците – за първичното раздробяване на едрите парчета пластмаса да се използва Шредер модел BL-YW 1000. Зареждането да става ръчно, след което шредерът да се затваря и процеса на раздробяване да протича без отделяне на прахови емисии в атмосферата. Раздробеният материал от шредера посредсвом Транспортьор модел BL да постъпва в мелница за сухо смилане. 
Мелницата модел BL-YZF950 да е с капацитет 1100/1500 кг./ч според използвания материал, която също да е звукоизолирана. Към мелницата да е монтиран циклонен сепаратор, от който млянката посредсвом затворен шнек да се придвижва към бункер модел BLZL, с вместимост 500 кг., захранващ ексрудерите. Отделените по време на смилане прахови частици да се улавят от два последователни ръкавни филтъра. От захранващия бункер млянката да преминава в един поток през два броя екструдери, свързани последователно. 
R 3- Рециклиране/възстановяване на органични вещества, които не са използвани като разтворители.

Екструдиране -  пластмасовият материал да се зарежда в захранващия улей на екструдера. Оттам материалът да се подава гравитационно във въртящ се винт, монтиран в нагрят варел. Движението на винта създава напрежения на триене и срязване, които заедно с топлината водят до топенето на полимера. Разтопената пластмаса да се движи по канала, да стига до края на екструдера, където е матрицата, и полимерната стопилка да се оформя в желаното напречно сечение. След което материал да преминава във втория екструдер. Полученият материал да се разтопява, хомогенизира, филтрира и да се оформя на нишки. И двата ексрудера да са свързани с помпа, която изсмуква газовете образувани в процеса на ексрудиране и ги пречиства през два водни филтъра преди да бъдат отведени в атмосферата.
 R13 – съхраняване на отпадъци до извършване на някоя от дейностите с кодове R1 – R12, с изключение на временното съхранение на отпадъците на площадката на образуване до събирането им.
Системи, машини и инсталации, които да се използвата на площадката да са следните:
Система за вакуумно засмукване

- да се използва за засмукване на пара, ниско летливи газове с малки молекули и други вещества, произведени в процеса, за да се гарантира ефективността на продукта; 

- двата екструдера споделят набор от система за вакуумно засмукване, която да се разпределя чрез тръбопроводи и клапани. Вакуумната камера и главния тръбопровод да са проектиране с мерки за предотвратяване на обратния поток.

Модул за горещо рязане
- Режещото устройство да е позиционирано на екструдера, да е изградено от нож за рязане конзолен тип. Дължината на материала, който трябва да се отреже, да се контролира чрез регулиране на скоростта на въртене на ножа за рязане. 

- Екструдираният полимер да се подлага на водно охлаждане, за да се стабилизира формата, създадена от отлагането на подходящата матрица.

Вертикален дехидрататор 

- След охлаждане готовият материал да премине през секцията за сушене.
Вибрационното сито да се използва за сортиране и охлаждане на готовите гранули след гранулиране;

- Чрез система от вентилатори да се осъществява организирано събиране на отделената на повърхността на виброситата гранула, която постъпва в циклонен сепаратор. Циклонният сепаратор да се състои от няколко основни части: вход, тяло на сепаратора и изход за пречистения въздух с монтиран ръкавен прахоулавящ филтър. Гранулите да се отделят от въздуха чрез центробежната сила, генерирана от завихрянето на въздуха във вътрешността на устройството. След това готовият регранулат да се събира в долната част на сепаратора в биг-бегове.

Всички отпадъци приети юридически лица, да  се събират разделно и съхраняват по подходящ начин, съгласно техния произход, вид, състав и характерни свойства. За да се избегне струпване на големи количества  отпадъци на площадката,  да се осигури  регулярно приемане на отпадъци от пластмаса, съобразно капацитета на съоръженията и възможностите на обслужващия персонал.

Генерираните в резултат дейността на площадката производствени отпадъци да се предават съгласно изискванията на екологичното законодателство за извършване на крайни операции по оползотворяване/обезвреждане на база сключени писмени договори с  лица, притежаващи разрешителни и/или регистрационни документи, издадени по реда на чл. 35 на Закона за управление на отпадъците (обн. ДВ бр. 53 от 13.07.2012 г. посл. изм. и доп,).

III. Условия, при които да се извършват дейностите по третиране на отпадъци
1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

- разрешение или комплексно разрешително за дейности с отпадъци по чл. 35, ал. 1 от ЗУО;

-  регистрационен документ за дейности с отпадъци по чл. 35, ал. 2, т. 3-5 от ЗУО; 
- регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

2. Площадката за третиране на отпадъци да отговаря на следните изисквания: 

2.1. Площадката, на която „МПЛАСТ” ООД извършва дейности с отпадъци, да е разположена в област Пловдив, община Пловдив, гр. Пловдив с площ 648 кв.м, в част от промишлена сграда с идентификатор 56784.540.1074.1, находяща се в ПИ  56784.540.1074
2.1.1. Да е оградена, охраняема с ограничен достъп, с изградена инфраструктура, покритие от плътна трайна настилка и с ясни надписи за предназначението ѝ. Да са обособени места за разделното събиране и временно съхранение на различните по вид, състав и свойства отпадъци, да не се допуска смесването помежду им, до подлагането им на разрешените дейности по третиране с код R3, R12 и R13. 

2.1.2. На територията на площадката да има създадена добра организация и ефективно да се прилагат заложените в технологичния процес схеми за събиране, съхранение и третиране на отпадъците. 

2.1.3. Да се спазват изискванията на Наредба № Н-4 от 02.06.2023г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци (oбн., ДВ, бр. 52 от 16.06.2023 г.). 

2.1.4. Всички отпадъци да се събират и съхраняват разделно, съгласно техния произход, вид, състав и свойства, в съдове с обозначителни табели за кода и наименованието на съответния отпадък, съгласно Наредба № 2 за класификация на отпадъците /обн. ДВ бр. 66 от 08.08.2014г., с посл. изм. и доп./;

3. На територията на площадката да се извършват следните дейности с отпадъци: 
R 3 – рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;

R 12 – размяна на отпадъци за подлагане на някоя от дейностите с кодове R 1 – R 11;

R 13 – съхраняване на отпадъци до извършване на някоя от дейностите с кодове R 1 – R 12.

Дейностите да се извършват по начин, който да запази възможността за оползотворяване на полезните им компоненти и/или свойства.

Дейностите, които се осъществяват на площадката да осигуряват съхраняване и третиране на отпадъците по начин, който не уврежда човешкото здраве. 
Да се поддържат в постоянна изправност и нормално действие съоръженията за съхраняване и третиране на отпадъци.

Дейностите по третиране на отпадъци, оборудването и експлоатирането на площадката  да се извършва съгласно изискванията поставени в аналогичните наредби, касаещи специфичните отпадъци. 

4. При извършване на дейностите с отпадъци да се предприемат следните превантивни мерки за сигурност: 
-  При работа да се използват индивидуални средства за защита – подходящо работно облекло, лични предпазни средства, ръкавици и др.; 

· Да се извършва редовен встъпителен и периодичен инструктаж и обучение на персонала в съответствие със Закона за здравословни и безопасни условия на труд;

· Всички работници  да са надлежно инструктирани и запознати с аварийния план ;

· Експлоатацията и поддържането на машините, съоръженията и технологичното оборудване, прилагани при дейностите с отпадъците да се извършват съобразно технологичните изисквания и срокове за тяхната експлоатационна годност;

· При аварийна ситуация с отпадъците да се предприемат мерките за безопасност в съответствие с утвърдения авариен план. При възникване на аварийна ситуация да се уведомят съответните органи – ПБЗН, Спешна медицинска помощ, МВР и др.

5. Да се уведомят компетентните органи за предстоящи промени в технологичните процеси, които биха довели до изменение в количеството или вида на образуваните отпадъци.

6. Да се води отчетност и да се предоставя информация, съгласно изискванията на Наредба    № 1/2014 год. за реда и образците, по които се предоставя информация за дейностите, както и реда за водене на публични регистри (обн., ДВ, бр. 51 от 20.06.2014 г., с посл. изм. и доп.), издадена на основание чл. 48, ал. 1 от ЗУО.

7. При закриването на площадката/прекратяването на дейността да се предприемат съответните мерки и технологии за закриване и за след експлоатационни дейности на площадката за третиране на отпадъци.
8. Забранява се : 
· смесването на оползотворими и неоползотворими отпадъци;

· нерегламентираното изхвърляне на отпадъците;
· изгарянето на отпадъци или всяко друго нерегламентирано третиране, освен разрешените дейности, съгласно Закона за управление на отпадъците,  действащото екологично законодателство в Република България и Директивите на ЕС в т. ч. изхвърлянето им в контейнерите за събиране на битови отпадъци или отпадъци от опаковки;
· предаването на формираните от дейностите на площадката отпадъци - на лица, които не притежават разрешение по ЗУО или комплексно разрешително, издадено съгласно Глава седма, раздел ІІ от Закона за опазване на околната среда / ЗООС/.
9. Да се спазват изискванията на Закона за управление на отпадъците, (ДВ.бр.53/2012г., с посл. изм. и доп.), както и подзаконовите нормативни актове по прилагането му, свързани с дейностите на обектите.

      Решението може да бъде обжалвано чрез РИОСВ – Пловдив пред Министъра на околната среда и водите и/или пред Административен съд в района, на който е постоянният адрес или седалището на посочения в акта адресат, в 14-дневен срок от съобщаването му по реда на Административнопроцесуалния кодекс.   
ИВАЙЛО ЙОТКОВ
 Директор на РИОСВ – Пловдив

